Love You Live

Love You Live er et dobbelt konsertalbum utgitt av The Rolling Stones i september 1977.

Albumet er sammensatt av sanger fra turnéene i Nord-Amerika sommeren 1975 og i Europa i 1976, pluss noen sanger fra to konserter i El Mocambo klubb i Toronto i 1977, som ble gjort spesielt for dette albumet.

Da turneen kom til Europa var Black and Blue utgitt, og sanger som «Angie» og «Wild Horses» måtte gi plass for nye sanger som skulle promotere det nye albumet, likevel er bare en av dem med på Love You Live. Fire sanger som representerer deres røtter ble i stedet tatt med, sanger som ble innspilt på en klubbscene i Toronto.

Da Keith Richards ankom Toronto 27. februar 1977 ble han arrestert med 30 gram heroin på hotellet, noe som førte til at han måtte ta et oppgjør med sin avhengighet for å slippe fengselsstraff.Keith Richards slipper fengselsstraff i Toronto

Halvparten av sangene er fra konsertene i Paris i juni 1976, og disse sangene ble også vist på TV. Man kan se av opptakene at lyden ikke alltid stemmer overens med hva som endte på Love You Live. Instrumentalt stemmer alt, men Keith korer selv om han ikke er i nærheten av noen mikrofon etc.Keith synger «Happy» i Paris 5. juni 1976.

Halvveis under konsertene spilte Billy Preston to av sine sanger som «Outta Space» og «Nothing from Nothing». På turnéen i 1973 hadde han varmet opp for Stones.

Ronnie Wood spiller alle gitarsoloene som Mick Taylor gjorde originalt, pluss «Hot Stuff». Deler av hans solo og 2. vers  er redigert bort fra «You Can't Always Get What You Want» på Love You Live.Rolling Stones 7. juni 1976 i Paris. Keith Richards' sønn Tara døde 6. juni 1976, ti uker gammel. Stones spilte aldri i Norge i 1970- og 1980-årene, men spilte på Valle Hovin stadion i august 1990.

Andy Warhol designet plateomslaget og man kan se Stones medlemmene bite på hverandre på utbretten.Andy Warhol @ GaryRocks

Love You Live nådde 3.-plass i UKRolling Stones på britiske hitlister, 5.-plass i USA og 10.-plass på VG-lista i oktober 1977.Love You Live på VG-lista i 1977

 Sporliste 

Alle sanger er skrevet av Mick Jagger og Keith Richards, med mindre noe annet er oppgitt.

Side én
«Intro: excerpt from Fanfare for the Common Man» (Aaron Copland) – 1:24 
«Honky Tonk Women» – 3:19 (5. juni 1976: Les Abattoirs, Paris)
«If You Can't Rock Me» / «Get Off of My Cloud» – 5:00 (27. mai 1976: Earls Court, London)
«Happy» – 2:55 (5. juni 1976: Les Abattoirs, Paris)
«Hot Stuff» – 4:35 (6. juni 1976: Les Abattoirs, Paris)
«Star Star» – 4:10 (6. juni 1976: Les Abattoirs, Paris)
Side to
«Tumbling Dice» – 4:00 (7. juni 1976: Les Abattoirs, Paris)
«Fingerprint File» – 5:17 (17. juni 1975: Maple Leaf Gardens, Toronto)
«You Gotta Move» (Fred McDowell, Rev. Gary Davis) – 4:19 (5. juni 1976: Les Abattoirs, Paris)
«You Can't Always Get What You Want» – 7:42 (7. juni 1976: Les Abattoirs, Paris)
Side tre
«Mannish Boy» (Ellas McDaniel, McKinley Morganfield, Mel London) – 6:28 (4. eller 5. mars 1977: El Mocambo Tavern, Toronto)
«Crackin' Up» (Ellas McDaniel) – 5:40 (4. eller 5. mars 1977: El Mocambo Tavern, Toronto)
«Little Red Rooster» (Willie Dixon) – 4:39 (4. eller 5. mars 1977: El Mocambo Tavern, Toronto)
«Around And Around» (Chuck Berry) – 4:09 (4. eller 5. mars 1977: El Mocambo Tavern, Toronto)
Side fire
«It's Only Rock 'n Roll (But I Like It)» – 4:31 (17. juni 1975: Maple Leaf Gardens, Toronto)
«Brown Sugar» – 3:11 (6. juni 1976: Les Abattoirs, Paris)
«Jumpin' Jack Flash» – 4:03 (7. juni 1976: Les Abattoirs, Paris)
«Sympathy for the Devil» – 7:51 (9. juli 1975: Inglewood Forum, Los Angeles)

Besetning
The Rolling Stones
 Mick Jagger – sang, gitar på «Fingerprint File»
 Keith Richards – akustisk og elektrisk gitar, kor, sang på «Happy»
 Ronnie Wood – akustisk og elektrisk gitar, bass på «Fingerprint File»
 Charlie Watts – slagverk
 Bill Wyman – bass, synthesizer på «Fingerprint File»

Øvrige medvirkende
 Billy Preston - piano, clavinet, sang
 Ian Stewart – piano, kor
 Ollie Brown – perkusjon, kor

Referanser

 Eksterne lenker   


Kategori:The Rolling Stones-album
Kategori:Konsertalbum fra 1977